	IZVJEŠĆE O PROVEDENOM SAVJETOVANJU 
SA ZAINTERESIRANOM JAVNOŠĆU


	Naslov dokumenta
	Nacrt Antikorupcijskog programa za trgovačka društva u vlasništvu/suvlasništvu Koprivničko-križevačke županije za razdoblje od 2026. - 2028. godine

	Stvaratelj dokumenta, tijelo koje provodi savjetovanje
	Koprivničko-križevačka županija

Upravni odjel za poslove Županijske skupštine i pravne poslove 

	Cilj i glavne teme savjetovanja
	Antikorupcijski program za trgovačka društva u vlasništvu/suvlasništvu Koprivničko – križevačke županije za razdoblje od  2026. – 2028. godine (dalje u tekstu: Antikorupcijski program) predstavlja provedbeni dokument kojim se utvrđuje provedba mjera za suzbijanje korupcije odnosno nastavak razvijanja politike nulte tolerancije prema korupciji na razini trgovačkih društava u vlasništvu/suvlasništvu Koprivničko-križevačke županije.

Donosi se sukladno Strategiji sprječavanja korupcije za razdoblje od 2021. do 2030. godine („Narodne novine“ broj 120/21.) kao i Akcijskom planom sprječavanja korupcije u Koprivničko-križevačkoj županiji za razdoblje od 2026. do 2028. godine („Službeni glasnik Koprivničko-križevačke županije“ broj 14/26.)  kojim je i propisano njegovo donošenje. 

Antikorupcijski program nema obvezujući karakter već predstavlja preporučeni okvir koji potiče odgovorno i transparentno upravljanje trgovačkim društvima, a donosi se za trogodišnje razdoblje. 

Antikorupcijski program podijeljen je u 6 dijelova kojim su obrađena sljedeća područja. Uvodom se prikazuju dokumenti iz kojih Antikorupcijski program izvire i na koje se oslanja te se obrađuju razlozi njegova donošenja.

Dijelom naziva „Upute za usvajanja programa i akcijskih planova“ utvrđena je preporuka da se za koordinaciju izrade akcijskog plana zaduži direktor društva ili osoba koju on ovlasti, a koja ima uvid u svakodnevne procese rada.

Trećim dijelom nalaže se nadležnim tijelima trgovačkih društava intenzivnije razvijanje odgovarajuće upravljačke prakse te suradnjom i partnerstvom svih nositelja antikorupcijskih mjera aktivno djelovanje na ostvarenju prioritetnih ciljeva antikorupcijske politike Županije, posebice usmjerena na dva glavna cilja:
Cilj 1. – unapređenje korporativnog upravljanja u svrhu sprječavanja korupcije u trgovačkim društvima vlasništvu/suvlasništvu Županije
Cilj 2. – Osnaživanje transparentnosti, odgovornosti i integriteta u svrhu učinkovitog sprječavanja korupcije u poslovanju trgovačkog društva u vlasništvu/suvlasništvu Županije

Cilj 1. opisan je kroz 15 smjernica, odnosno mjera, a cilj 2. kroz 18. smjernica. Svaka od smjernica prikazana je kroz subjekte primjene, definirani su konkretni primjeri aktivnosti provedbe kao i učinak na poslovne procese.  

Obzirom da su smjernice za ostvarenje temeljnih ciljeva podložne stalnom vrednovanju i preispitivanju, uređen je tijek izvješćivanja kao i postupak nadzora i evaluacije programa.   Definirano je kako se uprave, odnosno izvršni direktori zadužuju za provođenje, dok se nadzorni odbori, odnosno upravni odbori zadužuju za praćenje provedbe mjera i ciljeva iz ovog Programa.

Završnim poglavljem uređuje se objava Antikorupcijskog programa 

Prilog ovog Programa je i Obrazac za izradu internog akcijskoga plana i za izvještavanje o provedbi Antikorupcijskog programa za trgovačka društva u vlasništvu/suvlasništvu Koprivničko-križevačke županije za razdoblje od 2026. do 2028. godine

	Datum dokumenta
	srpanj 2026. godine 


	Je li nacrt bio objavljen na internetskim stranicama ili na drugi odgovarajući način?

Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?

Ako nije, zašto?
	Nacrt Antikorupcijskog programa objavljen je na internetskoj stranici Koprivničko-križevačke županije (www.kckzz.hr).  


Javno savjetovanje trajalo je 30 dana i provodilo se počevši  od 14. srpnja pa do 12. kolovoza 2026. godine na županijskoj web stranici.


-

	Koji su predstavnici zainteresirane javnosti dostavili svoja očekivanja?
	Nije bilo dostavljenih primjedaba niti komentara u savjetovanju.

	ANALIZA DOSTAVLJENIH PRIMJEDABA:

Prihvaćene primjedbe

Primjedbe koje nisu prihvaćene i obrazloženje razloga za neprihvaćanje
	



-

-

	Troškovi provedenog savjetovanja
	Provedba internetskog  savjetovanja nije zahtijevala  dodatne financijske troškove.

	Tko je i kada izradio izvješće o provedenom savjetovanju?
	Ime i prezime:
Helena Matica 
	Datum:
13. kolovoza 2026.

